আলমগীর হক

আলমগীর হক (জন্ম: ১১ আগস্ট ১৯৫৫) একজন বাংলাদেশী বংশোদ্ভুত পাকিস্তানি গায়ক, যিনি বর্তমানে বসবাস করছেন মার্কিন যুক্তরাষ্ট্রের জর্জিয়া অঙ্গরাজ্যের আটলান্টা শহরে। তাঁর গানের স্টাইল প্লেব্যাক গায়ক আহমেদ রুশদী এবং এলভিস প্রিসলি দ্বারা অনুপ্রাণিত।
আলমগীর ১৯৫৫ সালের ১১ আগস্ট পূর্ব বাংলা প্রদেশে (বর্তমান বাংলাদেশ) জন্মগ্রহণ করেছিলেন। তাঁর বাবা ফার্মুজাল হক একজন রাজনীতিবিদ এবং অল ইন্ডিয়া মুসলিম লীগের সদস্য এবং পরে পাকিস্তানের জাতীয় পরিষদের সদস্য ছিলেন। তিনি পূর্ব বাংলা প্রদেশের টাঙ্গাইলের মির্জাপুর ক্যাডেট কলেজেও পড়াশোনা করেছেন। তিনি সংক্ষিপ্তভাবে ঢাকার শাহীন স্কুলে পড়াশোনা করেছেন। প্রায় ১৫ বছর বয়সে তিনি করাচি বিশ্ববিদ্যালয়ে পড়াশোনা চালিয়ে যাওয়ার জন্য পশ্চিম পাকিস্তানের করাচিতে চলে আসেন এবং শেষ পর্যন্ত যুক্তরাষ্ট্রে পাড়ি জমান।
তিনি পূর্ব পাকিস্তানে নির্মিত প্রথম মিউজিক ব্যান্ড উইন্ডি সাইড অফ কেয়ারের জন্য বেস গিটার বাজিয়েছিলেন। পরে ১৯৬৭ সালে তিনি ব্যান্ডের প্রধান ভোকাল হন।
তিনি করাচির পিইসিএইচএস অঞ্চলে স্থায়ী হন এবং ১৯৭০ সালের দিকে সন্ধ্যায় করাচির তারিক রোডের 'গ্লোব হোটেল' নামে একটি ছোট ক্যাফেতে গান শুরু করেন। তাকে প্রতিমাসে ৩৫০ ডলার, অতিরিক্ত ফ্রি রাতের খাবারের প্রতিশ্রুতি দেওয়া হয়েছিল। ক্যাফেটি তার বুদ্ধিবৃত্তিক জমায়েতের জন্য বিখ্যাত ছিল এবং এখানেই তার সম্ভাব্য প্রতিভা চিহ্নিত হয়েছিল। হোটেলের শ্রোতাদের মধ্যে কেউ তাঁর গানে গিটার বাজানোর স্টাইল পছন্দ করেছেন। সেই ব্যক্তি তাকে "ফিরোজান" নামক পাকিস্তান টেলিভিশন কর্পোরেশন স্টেশনে এমন একটি প্রোগ্রাম সম্পর্কে "জানালেন" যেখানে প্রোগ্রামটির হোস্ট খুশবখত আলিয়া যুবকদের জন্য একটি অনুষ্ঠান পরিচালনা করছিলেন। তিনি তার অডিশন দিয়েছিলেন; খুশবখত তার গাওয়া এবং গিটার বাজানো পছন্দ করেছিলেন তবে তিনি ইতোমধ্যে অন্য কাউকে বেছে নিয়েছিলেন। মূলত ঘটেছিল যে বিখ্যাত পাকিস্তানি সংগীত সুরকার সোহেল রানাও একই ঘরে বসে ছিলেন, যিনি পরে কাউকে টিভি স্টেশনের বাইরে আলমগীরকে তার গাড়িতে ডেকে আনতে বলেছিলেন। সোহেল রানা বলেছেন, তিনি তাঁর (আলমগীরের) গিটার বাজানো পছন্দ করেছেন এবং জিজ্ঞাসা করেছিলেন তিনি বাচ্চাদের অনুষ্ঠানের (হাম হি হাম) গিটারিস্ট হিসাবে অভিনয় করতে চান কিনা। আলমগীর এভাবেই গানের আনুষ্ঠানিক জগতে প্রবেশ করলেন।
১৯৭০ এর দশকের শুরুতে তিনি পাকিস্তান টেলিভিশন কর্পোরেশন টিভি চ্যানেলে গান শুরু করেছিলেন, যখন পাকিস্তানের লোকেরা তখনও আধুনিক উর্দু পপ সংগীতের সাথে পরিচিত ছিল না এবং যখন পাশ্চাত্য সংগীতকে সাধারণত পাকিস্তানে আধুনিক সংগীত হিসাবে বিবেচনা করা হত। শাইর সিদ্দিকী তাকে ১৯৭২ সালে করাচি টেলিভিশনের একটি টিভি সিরিজ 'সানডে কে সানডে' প্রথম পপ মিউজিকাল প্রোগ্রামের জন্য ভাড়া করেছিলেন এবং আলমগীরকে "আলবেলা রাহি" গানের মাধ্যমে পরিচয় করিয়েছিলেন। এটি ১৯৭২ সালে ৭০ এর দশকের যুবকদের মধ্যে হিট হিসাবে প্রমাণিত হয়েছিল। ১৯৭০ এর দশকের সময় সংগীতপ্রেমী ছেলে-মেয়েরা করাচি ঝিল পার্কের কাছে রাস্তায় নিয়মিত ভিড় করতেন এই নতুন পপ গায়কের সন্ধানে। যেহেতু সন্ধ্যায় তাঁর লাল লাল রঙের সেডানে তিনি ঘুরে বেড়াতেন। আলমগীরের দ্বিতীয় পপ সংগীত "প্যায়ার হৈ জিন্দেগি কা গহনাও" ছিল একটি বিদেশী গানের উর্দু অনুবাদ। তিনি শীঘ্রই দেশের তরুণ প্রজন্মের মধ্যে জনপ্রিয় হয়ে ওঠেন। আলমগীর বাংলা সংগীতের অনেক উপস্থাপনার জন্যও পরিচিত। তিনি যে সবচেয়ে উল্লেখযোগ্য বাংলা গানটি গেয়েছেন তা হলো "আমায় ভাসাইলি রে" । 
আলমগীর তাড়াতাড়ি পাকিস্তানি গানের জগতে নিজের পরিচয় তৈরি করলেন। ক্যারিয়ারের প্রথম দিকে তিনি পাকিস্তানি টেলিভিশনের জন্য গান গেয়েছিলেন, কিন্তু সময় যত গড়িয়েছে ততক্ষণে তিনি পাকিস্তানি সংগীত শিল্পের জন্য গান শুরু করেছিলেন। বিদেশেও পারফর্ম করেন তিনি। আলমগীর তার মায়ের কাছ থেকে পলিসিস্টিক কিডনি ডিজিজ (পিকেডি) পেয়েছিলেন, প্রতি সপ্তাহে তিনবার কিডনি ডায়ালাইসিস করতেন এবং তাঁর কিডনি প্রতিস্থাপনের প্রয়োজন হয়। তিনি বর্তমানে মার্কিন যুক্তরাষ্ট্রের জর্জিয়ার আটলান্টায় বাস করছেন। তিনি সর্বত্র সংগীতপ্রেমীদের দ্বারা সম্মানিত এবং এখনো আমেরিকাতে লাইভ কনসার্টে পারফর্ম করেন।
২০১২ সালে আলমগীর পাকিস্তান সফর করেছিলেন এবং বিভিন্ন অনুষ্ঠানে পারফর্ম করেছিলেন। তাঁর সাথে বেড়ে ওঠা তাঁর অনুরাগীদের জন্য টিভি পর্দায় প্রত্যাবর্তনের উদ্দেশ্শে‌ তিনি পাকিস্তানে ফিরে এসেছিলেন। ২০১৩ সালের এপ্রিল মাসে আলমগীর এআরওয়াই ডিজিটাল টিভি চ্যানেলে প্রচারিত প্রচুর জনপ্রিয় গানের প্রতিভা অনুষ্ঠান "মিউজিক আইকন-"এর বিচারক হিসাবে মেশা শফি, স্ট্রিংস, আলী আজমত এবং শাহজাদ হাসান এর সাথে যোগদান করেছিলেন। ২০১৪ সালের জানুয়ারি-তে পিটিভি চ্যানেলের একটি সকালের অনুষ্ঠানে তিনি সরাসরি সাক্ষাৎকার দিয়েছিলেন।
আলমগীরের যে গান ও অ্যালবাম প্রকাশিত হয়েছে সেগুলি নিম্নরূপ: